**Fanning maqsad va vazifalari**

“Milliy g‘oya, ma’naviyatning pedagogik asoslari” fanining maqsadi talabalarni har tamonlama yetuk, o‘zining mustahkam g‘oyasiga ega bo‘lgan, ma’naviyatli avlodning jamiyat taraqqiyotidagi o‘rni va ahamiyati, ma’naviy tarbiyaning asosiy yo‘nalishlari kabi zaruriy bilimlar bilan qurollantirishdan iborat.

Fan b‘yicha talabalarning bilim, ko‘nikma va malakalariga quyidagi talablar qo‘yiladi:

***Talaba:***

- milliy g‘oya va ma’naviyat asoslari fanlarini o‘qitishning asosiy maqsad va vazifalari, milliy g‘oya va ma’naviyat asoslari turkumiga kiruvchi fanlarning barkamol shaxsni tarbiyalashdagi o‘rni ***to‘g‘risida tasavvurga ega bo‘lishi;***

- milliy g‘oya va ma’naviyatga oid manbalarni ilmiy o‘rganish, o‘qitish va targ‘ib-tashviq qilishning pedagigik asoslarini; O‘zbekistonda ma’naviy-g‘oyaviy ta’lim-tarbiya va targ‘ibot-tashviqot institusional tizimining rivojlanish xususiyatlariga oid bilimlarni ***bilishi va ulardan foydalana olishi;***

- ijtimoiy-siyosiy jarayonlar haqidagi muqobil g‘oyalarni qiyosiy tahlil qilish va ularga mustaqil munosabat bildirish, bunyodkor yoki vayronkor g‘oyalarning xalqlar va davlatlar taraqqiyotiga ta’sirini mustaqil ravishda tahlil etish hamda ma’naviy-mafkuraviy jarayonlarga doir nazariy bilimlarni amaliy hayotda qo‘llay olish ***ko‘nikmalariga ega bo‘lishi kerak.***